# Ruth Atkinson

Ruth Atkinson (Toronto, 2 de juny de 1918 - Pacifica, 1 de juny de 1997) Ruth Atkinson Ford més coneguda com a R. Atkinson fou una dibuixant de còmic estatunidenca i dona pionera del comic book que creà el personatge de llarga durada de Marvel Comics Millie the Model, i també co-creà Patsy Walker.

## Biografia

Nascuda a Toronto, al Canadà, Ruth Atkinson emigrà amb la seva família quan era una nena a la part interior de l'Estat de Nova York.
És una de les primeres dones a treballar en el còmic, alhora a les editorials Fiction House (des de 1942 o 1943) i Iger Studio, no només com a dibuixant, sinó també fent altres feines. Fou companya d'altres dones artistes, com Fran Hopper, Lily Renée i Marcia Snyder, i a l'Iger Studio tingué com a cap una altra dona, Ruth Roche. La primera obra que s'ha confirmat signada per Atkinson és la pàgina Wing Tips, al número 42 de la revista Wings Comics, el febrer de 1944.
Atkinson seguí dibuixant i acolorint aquesta figura d'un avió, tal com a Fiction House feia amb "Clipper Kirk" i "Suicide Smith" a Wings Comics, amb "Tabu" a Jungle Comics, i amb "Sea Devil" a Rangers Comics. En algun moment, esdevingué directora artística de Fiction House, però deixà el càrrec per passar a treballar de freelance quan s'adonà que les tasques directives no li deixaven gaire temps per dedicar-lo al seu art.
Amb l'escriptor Otto Binder, van escriure i dibuixar "Patsy Walker", per a la casa predecessora de Marvel Comics, Timely Comics, al núm. 2 de Miss America Magazine (novembre de 1944). Atkinson hauria estat dibuixant aquesta historieta humorístico-romàntica durant dos anys, així com escribia i dibuixava la primera sèrie de la duradora Millie the Model.
Atkinson més tard dibuixà les aventures de no-ficció Heroic Comics per a Eastern Color Comics, així com alguns dels primers còmics romàntics, com Boy Meets Girl i Boy Loves Girl, de Lev Gleason Publications, durant els primers anys 1950.
Atkinson es retirà dels còmics poc després de casar-se. Quan va morir de càncer el 1997 estava vivint a Pacifica (Califòrnia).

## Referències

* ↑ McGeehan, Ed. «Ink Blots». Column from Comic Artists Professional Society monthly newsletter, via "Cartoon News and Views" (column; ed. Daryl Cagle), MSNBC.com, 03-10-1997. Arxivat de l'original el 9/5/2008. Inclou l'obituari, on dona per data de defunció l'1 de juny de 1997.
* ↑ Miller, John Jackson. «1997: The Year in Comics: Sidebar: 'Passages: 1997'». Comics Buyer's Guide. Arxivat de l'original el 2009-11-25. [Consulta: 19 febrer 2019].Additional. Dona l'1 de juny de 1997 com a data de la mort.
* ↑ La data de la mort que es dona és el 31 de maig de 1997 a l'entrada de Ruth Atkinson a la Lambiek Comiclopedia (Arxiu de WebCitation Arxivat 2020-10-22 a Wayback Machine. 18/10/2011) i a «Newswatch – Atkinson Ford Dead at 79». The Comics Journal, 198, 8-1997, pàg. 31. L'entrada Ruth Ford, número de la Seguretat Social 073-14-6513 a l'Índex de defuncions de la Seguretat Social dels Estats Units, via FamilySearch.org (arxivat de l'original del 18 de juliol de 2015) dona la data del 15 de juny de 1997, i estableix la verificació aportada per un familiar o per algú que actua en representació de la família, en lloc d'exhibir un certificat de defunció. Els familiars de vegades es conformen sense adonar-se'n amb les dates d'arxiu o de l'enterrament.
* ↑ Miss America Magazine #2 al Grand Comics Database.
* ↑ «Millie the Model debuts». A: Marvel Chronicle. Dorling Kindersley, 2008, p. 31. ISBN 978-0756641238. «Millie the Model fou creada per la ninotaire Ruth Atkinson, que dibuixà les historietes de la primera sèrie. Mike Sekowsky… ocupà el lloc d'artista principal de Millie the Model després de la primera sèrie.)»